****

**ประกาศเทศบาลตำบลแพรกหา**

**เรื่อง ประชาสัมพันธ์กฎกระทรวงกำหนดอัตราภาษีป้าย พ.ศ. 2563**

----------------------------------

ด้วยรัฐมนตรีว่าการกระทรวงมหาดไทย ได้อาศัยอำนาจตามความในมาตรา 5 วรรคหนึ่งแห่งพระราชบัญญัติภาษีป้าย พ.ศ. 2510 ซึ่งแก้ไขเพิ่มเติมโดยพระราชบัญญัติภาษีป้าย (ฉบับที่ 2) พ.ศ. 2534 เห็นควรออกกฎกระทรวงกำหนดอัตราภาษีป้าย พ.ศ. 2563 ซึ่งได้ประกาศในราชกิจจานุเบกษาเล่ม 137 ตอนที่ 98 ก หน้า 18 ลงวันที่ 3 ธันวาคม 2563 แล้วนั้น

เทศบาลตำบลแพรกหาเห็นว่า เพื่อเป็นประโยชน์แก่ผู้ประกอบการและประชาชนในเขตเทศบาลตำบลแพรกหา ในการจัดเก็บภาษี ประจำปี 2564 ตั้งแต่วันที่ 1 มกราคม พ.ศ. 2564 เป็นต้นไป จึงขอประชาสัมพันธ์อัตราภาษีป้าย โดยมีรายละเอียด ดังนี้

|  |  |
| --- | --- |
| **ประเภทป้าย** | **อัตราภาษีป้าย (บาทต่อ500ตารางเซนติเมตร)** |
| **ลักษณะป้ายแบบเคลื่อนที่/เปลี่ยนข้อความ/ภาพได้** | **ลักษณะป้ายแบบคงที่/ไม่เปลี่ยนข้อความหรือภาพ** |
| 1. ป้ายที่มีอักษรไทยล้วน
 | 10 | 5 |
| 1. ป้ายที่มีอักษรไทยปนกับอักษรต่างประเทศและหรือปนกับภาพ และหรือเครื่องหมายอื่น
 | 52 | 26 |
| 1. ป้ายที่ไม่มีอักษรไทยไม ว่าจะมีภาพหรือเครื่องหมายใดๆ หรือไม่ และป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ
 | 52 | 50 |

ทั้งนี้ เพื่อเป็นการสร้างความเข้าใจให้ถูกต้องกัน และสอดคล้องกับสภาพเศรษฐกิจในปัจจุบัน ทำให้การจัดเก็บภาษีป้ายเป็นไปอย่างมีประสิทธิภาพ และพัฒนาการหารายได้ขององค์กรปกครองส่วนท้องถิ่น หากผู้เสียภาษีมีข้อสงสัยประการใด โปรดติดต่อ งานจัดเก็บพัฒนารายได้ กองคลัง เทศบาลตำบลแพรกหา หรือโทรศัพท์สอบถามที่หมายเลข 074 673 276

จึงประกาศให้ทราบโดยทั่วกัน

 ประกาศ ณ วันที่ 14 เดือน ธันวาคม พ.ศ. 2563

 ( นายชาติชาย ศรีหนูสุด )

 นายกเทศมนตรีตำบลแพรกหา